《滇阳二月罂粟花盛开皆千叶红者紫者白者微红》
明代·程本立

鄯阐东风不作寒，米囊花似梦中看。
珊瑚旧是王孙玦，玛瑙犹疑内府盘。
嘶过骅骝金匼匝，飞来蛱蝶玉阑干。
瘴烟窟里身今老，春事伤心思万端。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。